				|

		52012PC0233

			Javaslat A TANÁCS RENDELETE a Kínai Népköztársaságból származó kerámialapok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 917/2011/EU tanácsi végrehajtási rendeletnek a rendelet I. mellékletében szereplő kínai népköztársaságbeli gyártók jegyzékének egy újabb vállalattal való bővítésével történő módosításáról /* COM/2012/0233 final - 2012/0117 (NLE) */

			   	INDOKOLÁS
1.           A JAVASLAT HÁTTERE
·      A javaslat okai és céljai
A javaslat tárgya az Európai Közösségben tagsággal
nem rendelkező országokból érkező dömpingelt behozatallal szembeni
védelemről szóló 1225/2009/EK tanácsi rendelet (a továbbiakban:
alaprendelet) alkalmazása a Kínai Népköztársaságból származó kerámialapok
behozatalára vonatkozó eljárásban.
·      Háttér-információk
A javaslat az alaprendelet végrehajtásával
összefüggésben, az abban megállapított tartalmi és eljárási követelményeknek
megfelelően lefolytatott vizsgálat eredményeként jött létre.
·      Meglévő rendelkezések a javaslat által érintett területen
A Tanács 917/2011/EU végrehajtási rendelete a
Kínai Népköztársaságból származó kerámialapok behozatalára vonatkozó végleges
dömpingellenes vám kivetéséről és a kivetett ideiglenes vám végleges
beszedéséről
·      Összhang az Unió egyéb szakpolitikáival és célkitűzéseivel
Tárgytalan.
2.           KONZULTÁCIÓ AZ ÉRDEKELTEKKEL;
HATÁSVIZSGÁLAT
·      Konzultáció az érdekeltekkel
Az eljárásban érintett érdekeltek az alaprendelet
rendelkezéseinek megfelelően lehetőséget kaptak arra, hogy a
vizsgálat során megvédjék érdekeiket.
·      Szakértői vélemények összegyűjtése és felhasználása
Külső szakértők bevonására nem volt
szükség.
·      Hatásvizsgálat
Ez a javaslat az alaprendelet végrehajtásának
eredményeképpen jött létre.
Az alaprendelet nem ír elő általános
hatásvizsgálatot, tartalmazza viszont a vizsgálandó feltételek teljes körű
listáját.
3.           A JAVASLAT JOGI ELEMEI
·      A javaslat összefoglalása
A tanácsi rendeletre irányuló mellékelt javaslat
azon a végleges megállapításon alapul, hogy az egyik kínai exportáló gyártó
esetében teljesülnek mindazon kritériumok, amelyek alapján megadható az új
exportáló gyártói státusz, és ennek következtében 30,6%-os, súlyozott átlaggal
számított dömpingellenes vám vonatkozik rá.
·      Jogalap
A Tanács 1225/2009/EK rendelete (2009.
november 30.) az Európai Közösségben tagsággal nem rendelkező országokból
érkező dömpingelt behozatallal szembeni védelemről.
A Tanács 917/2011/EU végrehajtási rendelete a
Kínai Népköztársaságból származó kerámialapok behozatalára vonatkozó végleges
dömpingellenes vám kivetéséről és a kivetett ideiglenes vám végleges
beszedéséről.
·      A szubszidiaritás elve
A javaslat az Európai Unió kizárólagos hatáskörébe
tartozik, ezért a szubszidiaritás elve nem alkalmazható.
·      Az arányosság elve
A javaslat a következő okokból megfelel az
arányosság elvének:
Az intézkedés formáját a fent említett
alaprendelet írja le, amely nem hagy teret a nemzeti döntéshozatalnak.
Nem szükséges annak feltüntetése, hogy az Unióra,
a nemzeti kormányokra, a regionális és helyi hatóságokra, a gazdasági élet
szereplőire és a polgárokra háruló pénzügyi és adminisztratív teher hogyan
minimalizálható, és e teher milyen mértékben arányos a javaslat
célkitűzésével.
·      A jogi aktus típusának megválasztása
Javasolt jogi aktus: rendelet.
Más jogi aktus a következő okból nem lenne
megfelelő:
Más jogi aktus azért nem lenne megfelelő,
mert az alaprendelet nem rendelkezik más választási lehetőségről.
4.           KÖLTSÉGVETÉSI VONZATOK
A javaslatnak nincsenek az Unió költségvetését érintő
vonzatai.
2012/0117 (NLE)
Javaslat
A TANÁCS RENDELETE
a Kínai Népköztársaságból származó
kerámialapok behozatalára vonatkozó végleges dömpingellenes vám
kivetéséről és a kivetett ideiglenes vám végleges beszedéséről szóló
917/2011/EU tanácsi végrehajtási rendeletnek a rendelet I. mellékletében
szereplő kínai népköztársaságbeli gyártók jegyzékének egy újabb
vállalattal való bővítésével történő módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel az Európai Közösségben tagsággal
nem rendelkező országokból érkező dömpingelt behozatallal szembeni
védelemről szóló, 2009. november 30-i 1225/2009/EK tanácsi rendeletre[1] (a
továbbiakban: alaprendelet) és különösen annak 9. cikkére,
tekintettel a Kínai Népköztársaságból származó
kerámialapok behozatalára vonatkozó végleges dömpingellenes vám
kivetéséről és a kivetett ideiglenes vám végleges beszedéséről szóló
917/2011/EU tanácsi végrehajtási rendeletre[2] („917/2011/EU tanácsi végrehajtási
rendelet”) és különösen annak 3. cikkére,
tekintettel az Európai Bizottság (a
továbbiakban: a Bizottság) által a tanácsadó bizottsággal folytatott
konzultációt követően benyújtott javaslatra,
mivel:
A. AZ
ELŐZŐ ELJÁRÁS
(1)       A
917/2011/EU végrehajtási rendelettel a Tanács végleges dömpingellenes
vámot vetett ki a Kínai Népköztársaságból (a továbbiakban: Kína) származó
kerámialapok Unióba való behozatalára. Tekintettel a dömpingellenes vám
kivetéséhez vezető vizsgálatban (a továbbiakban: eredeti vizsgálat)
érintett kínai együttműködő exportáló gyártók nagy számára, a kínai
exportáló gyártók közül mintavételre került sor, és a mintába felvett
vállalatok esetében 26,3–36,5 % közötti egyedi vámtételt, a mintába be nem
került egyéb együttműködő vállalatok esetében pedig 30,6%-os vámtételt
állapítottak meg. 69,7%-os vámtételt vetettek ki minden más kínai vállalatra.
(2)       A 917/2011/EU tanácsi
végrehajtási rendelet 3. cikke kimondja, hogy ha bármely új kínai exportáló
gyártó elégséges bizonyítékot szolgáltat a Bizottságnak arról, hogy:
·
a vizsgálati időszak során (2009. április 1.
és 2010. március 31. között) nem exportálta a Közösségbe az említett rendelet
1. cikkének (1) bekezdésében meghatározott termékeket („első feltétel”);
·
nem áll kapcsolatban olyan kínai exportőrrel
vagy gyártóval, amelyre az említett rendelettel bevezetett dömpingellenes
intézkedések vonatkoznak („második feltétel”); továbbá
·
az érintett termékeket az Unióba ténylegesen az
után a vizsgálati időszak után exportálta, amely alapján az intézkedéseket
meghozták, vagy visszavonhatatlan szerződéses kötelezettséget vállalt
jelentős mennyiségnek az Unióba történő exportálására („harmadik
feltétel”);
akkor az említett rendelet 1. cikkének (2)
bekezdése módosítható az új exportáló gyártó számára a mintában nem
szereplő együttműködő vállalatokra alkalmazott vámtétel
megadásával, ami ebben az esetben 30,6%.
B.
ÚJ EXPORTÁLÓ GYÁRTÓ ÁLTAL BENYÚJTOTT KÉRELEM
(3)       Egy kínai vállalat (a
továbbiakban: a kérelmező) kérelmet nyújtott be annak érdekében, hogy
ugyanolyan elbánásban részesüljön, mint az eredeti vizsgálatban
együttműködő, a mintába be nem kerülő vállalatok (a
továbbiakban: új exportáló gyártóknak járó elbánás).
(4)       A Bizottság vizsgálatot
folytatott annak megállapítására, hogy a kérelmező megfelel-e az új
exportáló gyártókkal szembeni elbánás megadására vonatkozó, a
917/2011/EU tanácsi végrehajtási rendelet 3. cikkében megállapított
feltételeknek.
(5)       A Bizottság a
kérelmezőnek kérdőívet küldött, és felkérte, hogy támassza alá
bizonyítékokkal, hogy megfelel a fent említett három feltételnek.
(6)       A kínai exportáló gyártó
által benyújtott bizonyítékot elegendőnek tekintették annak
alátámasztására, hogy teljesülnek a 917/2011/EU tanácsi végrehajtási
rendelet 3. cikkében meghatározott kritériumok. Az érintett exportáló gyártó
ezért részesülhet a mintába fel nem vett együttműködő gyártókra
alkalmazandó vámtételben (30,6%), és neve felvehető az exportáló
gyártóknak a 917/2011/EU tanácsi végrehajtási rendelet I. mellékletében
szereplő listájára.
(7)       A Bizottság tájékoztatta a
kérelmezőt és az uniós gazdasági ágazatot a vizsgálat eredményéről,
és lehetőséget adott észrevételek benyújtására.
(8)       Az érintett felek érveit és
beadványait megvizsgálták, és amennyiben azok jogosak voltak, kellően
figyelembe vették,
ELFOGADTA EZT A RENDELETET:
1. cikk
A 917/2011/EU tanácsi végrehajtási
rendelet I. mellékletében szereplő kínai népköztársaságbeli gyártók
jegyzékét a következő vállalattal kell kiegészíteni:
 Név || TARIC kiegészítő kód
 Onna Ceramic Industries (Kína) Co., Ltd. || B293
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 343., 2009.12.22., 51. o.
[2]               HL L 238., 2011.9.15., 1. o.


Fontos jogi nyilatkozat

|

52004PC0712

Javaslat A TANÁCSI RENDELETE a 2759/75/EGK rendelet, a 2771/75/EGK rendelet, a 2777/75/EGK rendelet, az 1254/1999/EK rendelet, az 1255/1999/EK rendelet és a 2529/2001/EK rendelet kivételes piactámogató intézkedések tekintetében történő módosításáról  /* COM/2004/0712 végleges - CNS 2004/0254 */

	Brüsszel, 26.10.2004COM(2004) 712 végleges2004/0254 (CNS).JavaslatA TANÁCSI RENDELETEa 2759/75/EGK rendelet, a 2771/75/EGK rendelet, a 2777/75/EGK rendelet, az 1254/1999/EK rendelet, az 1255/1999/EK rendelet és a 2529/2001/EK rendelet kivételes piactámogató intézkedések tekintetében történő módosításáról(előterjesztő: a Bizottság)INDOKLÁSAz állategészségügyi hatóságok által az olyan állatbetegségek kitörése, mint a száj- és körömfájás vagy a klasszikus sertéspestis esetén elrendelt megszorítások miatt fellépő súlyos piaci zavarok esetén a Bizottság kivételes piactámogatási intézkedéseket vezethet be a megszorításoktól sújtott mezőgazdasági termelők támogatása érdekében. Az alábbi alaprendeletek mindegyikében az ezen intézkedéseket érintő jogi rendelkezéseket a következő cikkek tartalmazzák:-  a sertéshús piacának közös szervezéséről szóló 2759/75/EGK tanácsi rendelet 20. cikke,-  a tojás piacának közös szervezéséről szóló 2771/75/EGK tanácsi rendelet 14. cikke,-  A baromfihús piacának közös szervezéséről szóló 2777/75/EGK tanácsi rendelet 14. cikke,-  a marha- és borjúhús piacának közös szervezéséről szóló 1254/1999/EK tanácsi rendelet 39. cikke,-  a tej és a tejtermékek piacának közös szervezéséről szóló 1255/1999/EK tanácsi rendelet 36. cikke, és-  a juh- és kecskehús piacának közös szervezéséről szóló 2529/2001/EK tanácsi rendelet 22. cikke.Ezek a cikkek rendelkeznek az elfogadható támogatási intézkedésekről, azonban nem részletezik, hogyan történjen a finanszírozásuk.Az ezeknek az intézkedéseknek a finanszírozására vonatkozó pontos szabályok hiányában az intézkedésekkel kapcsolatos kiadásokat – a klasszikus sertéspestistől rendszeresen sújtott sertéshúságazat kivételével – a 80-as évek végén és a 90-es évek elején 100 %-ban az EMOGA finanszírozta.A kivételes piaci támogatási kiadások társfinanszírozására vonatkozó rendelkezéseket első ízben 1994-ben foglalták bele egy bizottsági rendeletbe, amikor a németországi sertéshúságazatban folyamodtak ezekhez az intézkedésekhez.Ebben az időben a sertéshús ágazatot érintő intézkedések társfinanszírozásának a közösségi és a nemzeti költségvetés közötti megoszlását 70, illetve 30 %-ban rögzítették. A BSE és a száj- és körömfájás következtében később ugyanezt a megoszlást alkalmazták a marhahúságazatban.A C-239/01. bírósági ügyben néhány tagország keresetet nyújtott be a marhahúságazat különleges piactámogatási intézkedéseinek társfinanszírozási rendszere ellen. 2003-ban hozott határozatában az Európai Bíróság megállapította, hogy a kivételes piactámogatási intézkedések nemzeti társfinanszírozása nincs összhangban a vonatkozó tanácsi rendelet jelenlegi szövegével; kizárólag a közösségi költségvetés 100 %-os finanszírozására van lehetőség.Nyilvánvaló, hogy ez a határozat az állati termékek valamennyi piaci szervezetére vonatkozik, mivel a különböző piaci szervezetekben többé-kevésbé azonosak a cikkek.Az Európai Bizottság számára a társfinanszírozási rendszernek kiemelt jelentősége van a különleges piactámogatási intézkedések keretében. Ezeknek az intézkedéseknek az alkalmazása a tagállamok felelőssége, akárcsak a betegség leküzdését szolgáló intézkedések megtétele. Amennyiben megosztják a támogatási intézkedések pénzügyi felelősségét, képesek lesznek arra, hogy a lehető leggyorsabban és a költségek minimalizálásával állatorvosi és állategészségügyi téren is felszámolhassák a betegséget. További érvet szolgáltat az a tény, hogy a társfinanszírozási rendszert már használják is azon mezőgazdasági termelők kárának megtérítésére, akik betegség kitörése esetén állatorvosi utasításra leölik állataikat. A klasszikus sertéspestisről szóló 1/2000 jelentésében az Európai Számvevőszék szigorú párhuzamosságot ajánlott az állatorvosi intézkedések és a piactámogató intézkedések társfinanszírozását illetően.A társfinanszírozás fenntartásának érdekében a Bíróság határozatát követően javasoljuk a különböző tanácsi rendeletek megfelelő cikkeinek a rendszerre vonatkozó egyértelmű jogi rendelkezések bevezetésével történő módosítását. Ez a módosítás a fent említett valamennyi piaci szervezetre vonatkozik.2004/0254 (CNS)JavaslatA TANÁCSI RENDELETEa 2759/75/EGK rendelet, a 2771/75/EGK rendelet, a 2777/75/EGK rendelet, az 1254/1999/EK rendelet, az 1255/1999/EK rendelet és a 2529/2001/EK rendelet kivételes piactámogató intézkedések tekintetében történő módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 36. és 37. cikkére,tekintettel a Bizottság javaslatára,tekintettel az Európai Parlament véleményére,tekintettel az Európai Gazdasági és Szociális Bizottság véleményére,mivel:(1) A piac közös szervezésének egyes területei kivételes piactámogató intézkedéseket tartalmaznak, hogy figyelembe vegyék az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokat. Ezeket az intézkedéseket az alábbi jogi aktusok tartalmazzák:-  a sertéshús piacának közös szervezéséről szóló 1975. október 29-i 2759/75/EGK tanácsi rendelet[1] 20. cikke,-  a tojás piacának közös szervezéséről szóló 1975. október 29-i 2771/75/EGK tanácsi rendelet[2] 14. cikke,-  a baromfihús piacának közös szervezéséről szóló 1975. október 29-i 2777/75/EGK tanácsi rendelet[3] 14. cikke,-  a marha- és borjúhús piacának közös szervezéséről szóló 1999. május 17-i 1254/1999/EK tanácsi rendelet[4] 39. cikke,-  a tej- és tejtermékpiac közös szervezéséről szóló 1999. május 17-i 1255/1999/EK tanácsi rendelet[5] 36. cikke, és-  a juh- és kecskehús piacának közös szervezéséről szóló 2001. december 19-i 2529/2001/EK tanácsi rendelet[6] 22. cikke.(2) A Közösségben megjelent állatjárványok következtében az állati termékek piaca és elsősorban a húspiacok a múltban nagyon súlyos válságokon mentek át. Az érintett piacok súlyos zavarainak elkerülése érdekében a Bizottságnak ez utóbbi piacok esetében kivételes piactámogató intézkedéseket kellett hoznia az érintett tagállamokban, amely jelentős kiadásokat eredményezett a közösségi költségvetésben.(3) Ebben az összefüggésben a tagállamoké a fő felelősség az állatjárványok megjelenése és terjedése elleni küzdelem területén. Figyelembe véve ezt a helyzetet, ezeknek az állatjárványoknak az elterjedtségét, időtartamát, és következésképpen a piac támogatásához szükséges erőfeszítések nagyságát, indokoltnak tűnik, hogy a termelőknek fizetett támogatások költségeit megosszák a Bizottság és az érintett tagállam között.(4) Célszerű a támogatási intézkedések elfogadását függővé tenni azoknak az állatorvosi és egészségügyi intézkedéseknek a tagállamok részéről történő elfogadásától, amelyek lehetővé teszik az esetleges állatjárványok gyors felszámolását.(5) A tagállamoknak a kivételes piactámogató intézkedésekhez nyújtott pénzügyi támogatását indokolt mentesíteni az állami támogatásokkal kapcsolatos szabályok alkalmazása alól.ELFOGADTA EZT A RENDELETET:1. cikkA 2759/75/EGK rendelet 20. cikke helyébe a következő szöveg lép:„20. cikk1. Az állatbetegségek terjedésének megakadályozását célzó intézkedésekből adódó, a közösségen belüli vagy a külső országokkal folytatott árucsere korlátozásaira tekintettel a 24. cikkben foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésben foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésben foglalt intézkedésekhez nyújtott hozzájárulására.”2. cikkA 2771/75/EGK rendelet 14. cikke helyébe a következő szöveg lép:„14. cikk1. Az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokra tekintettel a 17. cikkben foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésbe foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésben foglalt intézkedésekhez nyújtott hozzájárulására.”3. cikkA 2777/75/EGK rendelet 14. cikke helyébe a következő szöveg lép:„14. cikk1. Az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokra tekintettel a 17. cikkben foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésben foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésben foglalt intézkedésekhez nyújtott hozzájárulására.”4. cikkA 1254/1999/EK rendelet 39. cikke helyébe a következő szöveg lép:„39. cikk1. Az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokra tekintettel a 43. cikkben foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésben foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésben foglalt intézkedésekhez nyújtott hozzájárulására.”5. cikkA 1255/1999/EK rendelet 36. cikke helyébe a következő szöveg lép:„36. cikk1. Az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokra tekintettel a 42. cikkben foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésben foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésbe foglalt intézkedésekhez nyújtott hozzájárulására.”6. cikkA 2529/2001/EK rendelet 22. cikke helyébe a következő szöveg lép:„22. cikk1. Az állatbetegségek terjedése elleni küzdelmet célzó intézkedések alkalmazásából eredő, a szabad áruforgalmat érintő korlátozásokra tekintettel a 25. cikk, 2. bekezdésébe foglalt eljárás szerint kivételes piactámogató intézkedéseket lehet hozni az ilyen korlátozások által érintett piacok támogatására. Ezeket az intézkedéseket csak akkor lehet meghozni, ha a tagállamok megtették azokat az állatorvosi és egészségügyi intézkedéseket, amelyekkel gyorsan véget vethetnek az állatjárványoknak, és csak abban a mértékben és arra az időtartamra, ami feltétlenül szükséges az érintett piac támogatására.2. A Közösség részt vesz az 1. bekezdésben foglalt intézkedések finanszírozásában a tagállamok által vállalt kiadások 50 %-áig.3. A szerződés 87., 88. és 89. cikkei nem vonatkoznak a tagállamoknak az 1. bekezdésben foglalt intézkedésekhez nyújtott hozzájárulására.”7. cikkEz a rendelet az Európai Unió Hivatalos Lapjában való kihirdetését követő hetedik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.a Tanács részérőlaz elnök+++++ TABLE +++++[1] HL L 282., 1975.11.1., 1. o. A legutóbb a 1365/2000/EK rendelettel módosított rendelet(HL L 156., 2000.6.29., 5. o.).[2] HL L 282., 1975.11.1., 49. o. A legutóbb a 806/2003/EK rendelettel módosított rendelet(HL L 122., 2003.5.16., 1. o.).[3] HL L 282., 1975.11.1., 77. o. A legutóbb a 806/2003/EK rendelettel módosított rendelet(HL L 122., 2003.5.16., 1. o.).[4] HL L 160., 1999.6.26., 21. o. A legutóbb a 1782/2003/EK rendelettel módosított rendelet(HL L 270., 2003.10.21., 1. o.).[5] HL L 160., 1999.6.26., 48. o. A legutóbb a 186/2004/EK rendelettel módosított rendelet(HL L 29., 2004.2.3., 6. o.).[6] HL L 341., 2001.12.22., 3. o. A legutóbb a 1782/2003/EK rendelettel módosított rendelet(HL L 270., 2003.10.21., 1. o.).